Document ID: 32001R1136

Κανονισμός (ΕΚ) αριθ. 1136/2001 της Επιτροπής
της 8ης Ιουνίου 2001
για έναρξη παρεμβάσεως σύμφωνα με το άρθρο 47 παράγραφος 5 του κανονισμού (ΕΚ) αριθ. 1254/1999 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του βοείου κρέατος(1), και ιδίως το άρθρο 47 παράγραφος 8,
Εκτιμώντας τα ακόλουθα:
(1) Στο άρθρο 47 παράγραφος 5 του κανονισμού (ΕΚ) αριθ. 1254/1999 προβλέπεται ότι πρέπει να αρχίσει η παρέμβαση σε ένα κράτος μέλος ή μία περιοχή ενός κράτους μέλους εάν, κατά τη διάρκεια μιας περιόδου δύο συνεχών εβδομάδων, η μέση τιμή της κοινοτικής αγοράς των νεαρών, αρσενικών μη ευνουχισμένων ζώων ηλικίας μικρότερης των δύο ετών ή των αρσενικών ευνουχισμένων ζώων, η οποία διαπιστώνεται με βάση την κοινοτική κλίμακα ταξινομήσεως των σφαγίων των χονδρών βοοειδών, είναι χαμηλότερη από 78 % της τιμής παρεμβάσεως και εάν, στο σχετικό κράτος μέλος ή την περιοχή του κράτους μέλους, η μέση τιμή της αγοράς, η οποία υπολογίζεται με την ίδια βάση, είναι χαμηλότερη από 60 % της τιμής παρεμβάσεως.
(2) Όταν πληρούνται όλες αυτές οι προϋποθέσεις, όλες oι προσφορές πωλήσεως στην παρέμβαση πρέπει να γίνουν αποδεκτές στο εν λόγω κράτος μέλος ή στην περιοχή του εν λόγω κράτους μέλους, όσον αφορά τα προϊόντα που αναφέρονται στο άρθρο 4 του κανονισμού (ΕΚ) αριθ. 562/2000 της Επιτροπής, της 15ης Μαρτίου 2000, περί λεπτομερειών εφαρμογής του κανονισμού (ΕΚ) αριθ. 1254/1999 του Συμβουλίου όσον αφορά τα καθεστώτα αγοράς στη δημόσια παρέμβαση στον τομέα του βοείου κρέατος(2), όπως τροποποιήθηκε τελευταία από τον κανονισμό (ΕΚ) αριθ. 1082/2001(3).
(3) Οι προαναφερθείσες προϋποθέσεις πληρούνται στις Κάτω Χώρες όσον αφορά τα μη ευνουχισμένα νεαρά αρσενικά ζώα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η παρέμβαση που προβλέπεται στό άρθρο 47 παράγραφος 5 του κανονισμού (ΕΚ) αριθ. 1254/1999 αρχίζει στα κράτη μέλη που απαριθμούνται στο παράρτημα του παρόντος κανονισμού για τις κατηγορίες και τις ποιότητες που αναφέρονται σ' αυτό.
Άρθρο 2
Ο παρών κανονισμός αρχίζει να ισχύει στις 9 Ιουνίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουνίου 2001.

Labels: 3
2
18
6